
Narva Linnavolikogu 19.06.2003. a otsuse nr 88/18 „Projekti Na-III

raames soetatud objekti üleandmine AS-le Narva Vesi“ muutmine
1. Asjolud ja menetluse käik

Narva linn on AS-i Narva Vesi põhiaktsionär. Narva linnale kuulub 1952 AS-i Narva Vesi aktsiat. 15 aktsiat kuulub Narva-Jõesuu linnale. 

Projekti NA-III raames soetas AS Narva Vesi 4 kanalisatsioonipumpa ühisveevärgi ja -kanalisatsiooni süsteemi arendamise ja renoveerimise eesmärgiga. Muuhulgas osales kanalisatsioonipumpade soetamises Narva linn. Soetatud kanalisatsioonipumbad läksid AS-i Narva Vesi ja Narva linna kaasaomandisse. Narva linna omandis on mõtteline osa kanalisatsioonipumpadest 3 234 790,75/ 4 350 346,27. Mõtteline osa kanalisatsioonipumpadest 1 115 555,52/4 350 346,27 on AS-i Narva Vesi omandis. 

Narva Linnavolikogu 19.06.2003. a otsuse nr 88/18 „Projekti Na-III raames soetatud objekti üleandmine AS-le Narva Vesi (edaspidi otsus nr 88/18) punktis 4 otsustas Narva Linnavolikogu: üle anda projekti NA-III raames soetatud kanalisatsioonipumpade mõtteline osa 3 234 790,75/ 4 350 346,27 maksumusega 3 234 790,75 krooni (206 740,81 eurot) mitterahalise sissemaksena AS Narva Vesi aktsiakapitali. Narva Linnavolikogu otsuses nimetatud kanalisatsioonipumbad on alates nende ehitamisest (aastast 2002) olnud ühisveevärgi ja -kanalisatsiooni süsteemi osadeks ja AS-i Narva Vesi kasutuses. Kanalisatsioonipumbad on kajastatud AS-i Narva Vesi raamatupidamises AS-i Narva Vesi varana. 

Seoses selle vara üleandmisega AS-i Narva Vesi omandisse tekkis Narva linnal õigus nõuda AS-ilt Narva Vesi aktsiate väljalaskmist. Seoses sellega, et aktsiaid omandatakse mitterahalise sissemakse arvelt, on vaja mitterahalise sissemakse väärtus kindlaks määrata. Üheaegselt nii AS-i Narva Vesi kui ka Narva linna raamatupidamises on kajastatud AS-i Narva Vesi kohustus Narva linna ees summas 3 234 790,75 krooni (206 740, 81 eurot) ja Narva linna nõue AS-i Narva Vesi vastu.

Antud kanalisatsioonipumpade mõttelise osa vormistamisel sissemaksena AS-i Narva Vesi aktsiakapitali ilmnes, et vormistamine on raskendatud vara iseloomu tõttu. Vara on ühisveevärgi ja -kanalisatsiooni mõtteline osa. Mitterahalise sissemakse puhul vastavalt ÄS § 249 nõuetele hinnatakse mitterahalise sissemakse eset mitmete isikute poolt. Mitterahalise sissemakse väärtuseks võib olla hinnatava asja harilik väärtus. Kõik hindamise protsessi kaasatud isikud ei jõudnud üksmeelsele arvamusele vara väärtuse kohta arvestades seda, et vara on ühisveevärgi ja -kanalisatsiooni mõtteline osa, mida on võimalik kasutada ainult kohas, kus see agregaat on paigaldatud ja see mõtteline osa ei või olla eraldatud agregaadist. Lähtudes sellest pole võimalik anda kanalisatsioonipumpade maksumusele hinnangut, kuna vara on niivõrd spetsiifiline ja ainult AS Narva Vesi saab seda ilma suuremate modifikatsioonideta kasutada. Samuti tuleb võtta arvesse asjaolu, et pumpade ehitamisest on möödunud 18 aastat ja nad on täielikult amortiseerunud. 

Seoses sellega, tuleks muuta Narva Linnavolikogu 19.06.2003. a otsust nr 88/18, kuna seda pole võimalik täita.
Kuna ei õnnestunud realiseerida projekti NA-III raames soetatud kanalisatsioonipumpade mõttelise osa 3 234 790,75/ 4 350 346,27 üleandmisega AS-le Narva Vesi tekkinud õigust saada osalust AS-s Narva Vesi (omandada aktsiaid), siis Narva linnal tekkis õigus nõuda tagasi aktsiate eest tasumiseks üleantud vara. Kuid arvestades antud vara iseloomu, et vara on mõtteline osa ühisveevärgi ja –kanalisatsioonisüsteemi paigaldatud agregaadist, ja antud vara kasutatakse Narva linna peamises omandis oleva aktsiaseltsi poolt ja linna elanike huvides ning  antud vara ei või olla eraldatud ühisveevärgi ja -kanalisatsioonisüsteemist ilma selle süsteemi rikkumiseta, on mõistlik loobuda nõudest antud vara tagastamise kohta.

Lähtudes sellest, on mõistlik vastu võtta otsus, millega muuta Narva Linnavolikogu 19.06.2003.a otsust nr 88/18 punkt 4 selliselt, et loobuda täiendavast osalusest AS-s Narva Vesi ja loobuda nõudeõigusest AS-i Narva Vesi vastu aktsiate väljalaskmise kohta. Üheaegselt on mõistlik lugeda antud vara tasuta üle antuks AS-le Narva Vesi.

Kooskõlas Narva Linnavolikogu 21.06.2005. a määrusega nr 20 kehtestatud Linnavara eeskirja punktiga 57 Linnavara käsutamine on vara omandiõiguse võõrandamine ning vara koormamine hoonestusõiguse, reaalservituudi, ostueesõiguse või kinnisvarapandiga, samuti omandiõiguse lõpetamine muudel seaduses sätestatud alustel nagu vara täielik hävimine või omandiõiguse omandamine teise isiku poolt seoses omandamise aegumisega. Kohaliku omavalitsuse korralduse seaduse § 35 lg 1 kohaselt otsustab linna eraõiguslikes isikutes osalemise linnavolikogu. Narva Linnavolikogu 21.06.2005. a määrusega nr 20 kehtestatud Linnavara eeskirja punkti 63 kohaselt võib Linnavara võõrandada muul viisil või otsustuskorras linnavolikogu otsusega.
Haldusmenetluse seaduse § 64 lg 1 kohaselt lubatakse varem kehtestanud haldusakti muutmist.
Narva Linnavolikogu 19.06.2003. a otsuse nr 88/18 punkti 4 muutmisega otsustab Narva Linnavolikogu kanalisatsioonipumpade võõrandamise AS-ile Narva Vesi tasuta. Narva Linnavolikogu 09.06.2005. a määrusega nr 18 on kehtestanud Linnavara võõrandamise kord. Narva Linnavolikogu 19.06.2003 otsuse nr 88/18 muutmisel Narva Linnavolikogu lähtub sellest, et peale 09.06.2005. a linnavara võõrandamise küsimuste otsustamisel kohaldatakse esile toodud korda. Korra § 16 lg 1 p 3 järgi linnavara võib olla võõrandatud tasuta tulenevalt linna huvidest. Kohaliku omavalitsuse korralduse seaduse § 6 lg 1 kohaselt on kohaliku omavalitsuse ülesanne korraldada linnas veevarustust ja kanalisatsiooni. Lähtudes sellest kanalisatsioonipumpade mõttelise osa võõrandamine AS-ile Narva Vesi vastab linna huvidele, kuna vara kasutatakse ilmselgelt linna huvides ja läheb üle linna olulise mõju all olevale äriühingule. Seoses sellega on võimalik kanalisatsioonipumpade võõrandamine AS-ile Narva Vesi tasuta. 

19.06.2003. a Narva Linnavolikogu otsuse nr 88/18 muutmine ei too endaga kaasa negatiivsed tagajärgi nii AS-ile Narva Vesi kui ka Narva linnale.

Lähtudes eeltoodust, on Narva Linnavolikogu pädevuses otsustada kõik küsimused, mis on seotud Narva Linnavolikogu 19.06.2003. a otsuse nr 88/18 punkti 4 muutmisega.

2. Õiguslikud alused

Otsus kehtestatakse kohaliku omavalitsuse korralduse seaduse § 6 lg 1 ja § 35 lg 1, haldusmenetluse seaduse § 64 lg 1 ja Narva Linnavolikogu 21.06.2005. a määrusega nr 20 kehtestatud Linnavara eeskirja punktide 57 ja 63 ja Narva Linnavolikogu 09.06.2005. a määrusega nr 18 kehtestatud Linnavara võõrandamise korra § 16 lg. 1 p. 2 alusel.

3. Otsus

Muuta Narva Linnavolikogu 19.06.2003. a otsuse nr 88/18 „Projekti Na-III raames soetatud objekti üleandmine AS-le Narva Vesi“ punkti 4 ja sõnastada järgmiselt: 

4.Anda projekti NA-III raames soetatud kanalisatsioonipumpade mõtteline osa 3 234 790,75/ 4 350 346,27 AS-ile Narva Vesi üle tasuta.
4. Rakendussätted

4.1. Otsus teha teatavaks AS-ile Narva Vesi seadusega ettenähtud korras.

4.2. Otsus jõustub seadusega ettenähtud korras.

4.3. Otsus võib olla vaidlustatud seadusega ettenähtud korras.

